
Lugejale 


Talv ja külmade ilmade saabumine ei meeldi paljudele. Aga see ei käi menieerikute 
kohta. Paljud meist ei kannata kuuma. Isegi normaalse temperatuuriga suveilm koos taevas 
särava päikesega on tihti liig paljudele meie hulgast. Palavus on meile vastunäidustatud. 
Saunast ei saa paljud menieerikud unistadagi. Seega on talv ja jahedus meie jaoks parem 
elukeskkond. Me võime võtta ette jalutuskäike, nautida lumist loodust ja kõike seda, mida 
talv meile pakub. Jalutamine värskes õhus annab meile hea enesetunde ja reipuse, mida 
haigus tihtipeale kipub meilt röövima. Haigushoogude vaheajal on meie jaoks oluline 
ammendada uut energiat ja unustada looduses viibides kasvõi hetkeks oma mure. Ärgem 
laskem haigusel meist võitu saada. 

Häid pühi ja meeldivat aastavahetust, lugupeetud saatusekaaslased! 


Neinar Kudevita « 


Ally jutustus 


Minu nimi on Ally, olen 40-aastane ja pöen kohutavat haigust, Meniere'i haigust 1995. aasta 
novembrist alates. 


See algas ägeda kohinaga kõrvas, millele lisandusid hiljem ka teised Meniere'i haigusele 
iseloomulikud tunnused. Külastasin kolme arsti haiguse algstaadiumis. Kohin kõrvas oli nii 
vali, et see segas minu igapäevast elu. Öösiti ei tulnud magamisest midagi välja. Kõik arstid 
kinnitasid mulle, et mul on ns. tinnitus ja kahjuks ei ole nende võimuses mind aidata. 


Mulle räägiti, et ma pean lihtsalt välja kannatama ja proovima elada koos sellega. 
Lõpuks, 1996. aasta novembris, kui olin tööl, tundsin omapärast uimasust iga kord, kui ma 
kummardusin või keerasin pead liiga kiirelt ühelt küljelt teisele või üles ja alla. Töötasin 
hooldusõena ja minu töö nõudis üsna palju ringiliikumist ja autosõitu ühe patsiendi juurest 
teise juurde. 


Olin linnast väljas, kui pearinglus algas. Patsiendi kodus tundsin esimest korda, et alati, kui 
ma liigutasin oma pead, hakkas mul silmade ees kõik keerlema. Ma ei olnud kunagi varem 
midagi sellist kogenud ja see tegi mind mõnevõrra rahutuks. Lahkusin oma patsiendi juurest 
ja jõudsin umbes tunniajalise autosõidu järele büroosse, kus ma töötasin. Kogu sõidu 
jooksul tundsin, et ma ei suuda oma vaadet millelegi kontsentreerida ega pöörata oma pead, 
ilma, et mul ei oleks tekkinud pearinglus. 


See juhtus kella kolme paiku peale lõunat. Alguses mõtlesin, et pearinglus tekkis selle tõttu, 
et ma olin päevaste tööde tõttu jätnud oma tavalise lõuna vahele ja tundsin nüüd parajat 
nälga. Jõudsin büroosse just siis, kui meil kaeti rikkalik laud tänupüha tähistamiseks. 
Otsustasin korralikult süüa enne paberitööde tegemist, et vabaneda oma pearinglusest. Kui 
ma kõndisin auto juurest välisukseni, tundsin oma imestuseks, et ma ei suuda hoida 
tasakaalu ja kõndida otse. 


See hirmutas mind tõeliselt. Kui ma avasin ukse ja läksin oma laua juurde, jälgis üks minu 
töökaaslastest mind väikese imestusega. Ta küsis, kas ma olen tarvitanud liigselt alkoholi ja 


naeris minu kohmakuse ile. Loomulikult arvas ta, et olen juba teel biiroosse vaadanud 
pudeli pöhja. Rääkisin talle, et minuga on midagi imelikku juhtunud ja kirjeldasin, mida ma 
tundsin. Ta kiisis köigepealt, kas mul köht on korras. Vastasin jaatavalt. Siis kiirustasin 
söögilauda. 


Söin suurtes kogustes köiki toite, mida rikkalikult pakuti, lootes sellega pääseda oma 
pearinglusest. Kui oli kustutanud suurema nälja, otsustasin asuda paberitööde kallale, et 
löpetada oma tööpäev ja pääseda koju puhkama. Läksin auto juurde pabereid tooma ja 
märkasin, et mu pearinglus on halvenenud. Tagasi tulles ei suutnud ma püsida kõnniteel, 
vaid vaarusin selle asemel muruplatsil maja ees. Ka ei suutnud ma silmadega leida ukse 
käepidet ja koputasin uksele, kuni mu töökaaslane selle mulle avas. Ta käskis mul lõpetada 
naljatamise, sest see hakkas teda juba ärritama. 


Rääkisin talle uuesti, et ma ei naljatanud, vaid et midagi on minuga väga valesti . Sel korral 
ta taipas, et ma räägin tõsiselt ja küsis veel kord, kas mul on kõhuga kõik korras. Kui ma 
jaatamise asemel noogutasin, muutus pearinglus kohutavaks. Järgmiseks mäletan ainult 
seda, et ta pooleldi talutas mind tualettruumi ja hoidis mu pead WC-poti kohal, et ma 
saaksin oksendada. Kogu ümbrus pöörles kohutavalt ja ma ei suutnud hoida ennast püsti. 
Minu ülemus kandis mind sõna otseses mõttes oma autosse ja viis samas arsti vastuvõtule. 
Kogu teekonna vältel hoidis ta mind üleval ühe käega ja juhtis teisega. Ma ei olnud 
võimeline isegi sirgelt istuma. Selleks ajaks olin välja oksendanud kõik, mis ma olin söönud 
ja tundsin ennast nüüd nii halvasti, et kartsin surevat. 


Lamasin arsti diivanil kolm tundi enne, kui maailm minu ümber keerlemise lõpetas. Arst 
arvas mul olevat mingi sisekõrva haiguse ja määras mulle antibiootikuid ja Meclizini 
iivelduse vastu, ja saatis mind minema. Kuna ma ei olnud ise võimeline liikuma, viis mu 
tütar mind oma autoga koju. Ma veetsin kodus kolm päeva üsna vastiku enesetundega peale 
esimest haigushoogu. Mulle tundus, nagu oleks mu kõrv täidetud veega ja sellele lisaks veel 
suletud korgiga ja kohin kõrvas oli muutunud väljakannatamatuks. Nelja päeva pärast 
suutsin siiski minna uuesti tööle. 


Poolteist nädalat hiljem olin just tulnud töölt ja läksin pesuruumi korrastama oma riideid. 
Tundsin ennast äkki ebakindlalt, mu kõrv hakkas väga valjult kohisema, ümbrus keerlema ja 
ma vajusin sealsamas põrandale. Õnneks oli mu tütar seal koos minuga. Ta tahtis kohe 
kutsuda kiirabi, kuid ma keelasin tal seda teha. Selle asemel palusin tal anda mulle ämber ja 
jätta mind üksi. Lamasin põrandal ja oksendasin vahete-vahel ligemale kolm tundi, enne, 
kui olin võimeline kuidagimoodi ennast üles ajama ja roomama voodisse. Teise haigushoo 
järele olin juba tõeliselt hirmul. 


Seejärele algasid lõputud visiidid erinevate arstide juurde. Ma ei mäleta, mitu haigushoogu 
ma selle aja jooksul läbi elasin või kui mitu arsti mind läbi vaatasid. 


Mu elu kujutas endast õudust, olin sügavas depressioonis ja püüdsin nii vähe väljuda majast, 
kui võimalik. Kuna ma ei olnud kindel, millal saabub järgmine haigushoog, vältisin 
igasugust seltskonda. Tavaliselt saabusid haigushood ilma igasuguse hoiatuseta. Kukkusin 
tihti poodides ja ühel korral sõitsin koguni teelt välja, kui sain uue haigushoo. Lõpuks 
otsustasin, et mul on parem lõpetada autojuhtimine. 


Lõpuks teatas üks minu sõpradest, et üks arst naaberlinnas on väga võimekas ja tõenäoliselt 
teab minu haiguse põhjust. Selleks ajaks olin kaotanud usu kõikidesse arstidesse, kuid 
otsustasin seekord veel proovida. Ma pidin selle visiidi eest maksma oma taskust, kuna 
nimetatud arst ei teenindanud meie linna ja haigekassa ei tasunud selle eest. Peale arvukaid 
teste, mida arst tegi, teatas ta mulle, et ta ei näe mingeid jälgi ei ajukasvajast, 
vereringehäireist ega ka muudest põhjustest. Ta arvas, et ainus, mis mul võib olla, on 
Meniere'i haigus. Kuna ta ise ei olnud tegelenud sellega, soovitas ta ühte oma kolleegi 
Kansas Citys, kellel on olnud palju kokkupuuteid nimetatud haigusega. Ta kirjutas mulle 
saatekirja ja me võtsime ette neljatunnilise autosõidu järgmise arsti juurde. 
Esimest korda peale esimese haigushoo tundsin mingit kergendustunnet. 


Kohtusime arstiga ja temagi tegi arvukaid teste, mille tulemusena ta oli kindel, et mul on 
tõepoolest Meniere'i haigus. Ta kirjutas mulle välja ravimeid ja selgitas samas igaühe mõju. 
Ta rääkis, et on ravinud edukalt ka teisi patsiente ja kinnitas, et suudab vabastada mind minu 
pearinglusest ja tasakaaluhäiretest. Kõigepealt pakkus ta välja kirurgilise ravi, mis seisnes 
väikese torukese - šundi paigutamises sisekõrva, et vähendada vedelikurõhku sisekõrvas. 
Nõustusin sellega ja operatsioon toimus kahe nädala pärast. Läksin peale operatsiooni koju 
suurte lootustega. Arst oli pakkunud 66% paranemisvõimalusi. Kahe nädala jooksul oli mul 
mõningaid väga raskeid tasakaaluhäireid, mis pidavat arsti sõnul olema täiesti normaalne 
nähtus selliste operatsioonide puhul. Järgneva kuue nädala jooksul ei olnud mul ühtegi 
haigushoogu ja ma tundsin, et olen taas võimeline elama täisväärtuslikku elu, kuigi minu 
vasakust kõrvast on kuulmine 75% ulatuses kadunud. 


Siis, ühel päeval olin minemas tööle, nagu tavaliselt. Olin unustanud kõik oma varajasemad 
halvad kogemused ja hirmud. Äkki hakkas tuba kohutava kiirusega minu ümber keerlema ja 
ma kukkusin taas põrandale. Seekordne haigushoog kestis üle nelja tunni. Ma olin väga 
ehmunud ja kogu mu keha valutas väljakannatamatult. Ma helistasin operatsiooni teinud 
arstile ja rääkisin juhtunust. Ta kinnitas, et kõik on korras ja et paranemine võtab minu 
puhul ilmselt rohkem aega. Kõik minu endised haigusnähtused kordusid taas, ainult kümme 
korda hullematena. Kogu minu elu näis jälle olevat ainult üksainus õudusunenägu. 


Kuidagimoodi viidi mind tagasi arsti juurde. Ta oletas, et sisekõrva epidermis on kasvanud 
üle šunditorukese ja selle tõttu on see lakanud töötamast ja juhtimast vedelikku sisekõrvast 
välja. Ta andis mulle Gentamycini süsti keskkõrva, et muuta tasakaalunärv tundetuks. Juba 
ainuüksi see esimene kogemus oli õudne. Kui üks tasakaalunärvidest on hävitatud, ei saa aju 
tasakaalukeskus aru temale allesjäänud tasakaalunärvilt saabuvatest signaalidest. 
Tasakaaluhäired olid kohutavad. Mulle tehti kolm süsti ja sellest hoolimata tasakaaluhäired 
ja pearinglus jätkusid. Arst selgitas, et selleks, et tasakaalunärv lõplikult hävitada, on vaja 
vähemalt seitset süsti. Üks süst kujutas endast väga väikest kogust Gentamycini, et mitte 
hävitada veel säilinud kuulmisvõimet haiges kõrvas. Vahe kahe süsti vahel oli mitu nädalat. 
Kui oli selge, et viimati tehtud süst ei aidanud, pidin peale nädalatepikkuse ootamise 
minema järgmise järele. Loobusin kolmanda süsti järele ehkki mul oli aeg kinni pandud. Elu 
ei tundunud enam elamisväärsena. Sain aru, et abi polnud loota kusagilt. 


Juhuslikult sattusin peale järgnevat haigushoogu lugema internetist Meniere'i haigusest. 
Imestan siiani, miks ma ei olnud tulnud selle peale juba alguses. Sain sealt mitu nõuannet. 
Esiteks soovitati vähendada kohvi tarvitamist või loobuda sellest täiesti. Olin siiani olnud 
suur kohvijooja. Alguses näis võimatu lõpetada. Proovisin vähehaaval vähendada oma 


igapäevast kohvinormi, kuni jöudsin miinimumini: kaks tassi päevas. Teiseks soovitati 
loobuda suitsetamisest. Ma ei ole kunagi olnud suur suitsetaja, kuid neli - viis sigaretti 
päevas oli siiski olnud minu puhul tavaline. Löpetasin suitsetamise päevapealt. Alkoholiga 
ei ole mul olnud probleeme, kuid loobusin ka neist mõnest klaasitäiest veinist nädalas. 
Viimaseks soovituseks oli loobuda soolast. See oli kõige raskem. Alguses tundusid toidud 
täiesti maitsetud ja ma sundisin ennast vägisi sööma. Kuid mis kõige imelikum: kui ma olin 
loobunud soolast ja päev-päevalt murdsin pead, millega ennast ja oma peret toita, ei olnud 
ma Õieti tähelegi pannud, et juba paari nädala jooksul ei olnud mul ühtegi haigushoogu. 
Veelgi enam - näis, et ka kohin kõrvas oli vähenenud. Jätkasin katsetamist ja kahe kuu 
pärast olin täiesti veendunud, et minu imeline paranemine on tingitud nende soovituste 
järgimisest. Ka minu pere oli nõus meie uuenenud menüüga, mis aja jooksul oli hakanud 
tunduma juba vastuvõetavana. Meie külalised imestavad, kuidas me võime süüa nii 
maitsetut toitu, kuid meile ei tundu see üldsegi enam maitsetuna. 


Olen väga tänulik nende soovituste eest ja julgen nüüd neid omakorda soovitada kõigile, kes 
sama haiguse all kannatavad. Meniere'i haigus on siiski võidetav ilma igasuguste kalliste 
ravimiteta. On vaja ainult piisavalt järjekindlust ja tugevat tahet. 


Autori loal inglise keelest tõlkinud Heinar Kudevita 


Meniere i haigust põdevate omastele 


Meeletult keerlev ümbrus, kohutav iiveldus, tunne, nagu kõrvad oleksid täis topitud vatti - 
selline on olukord, mida peavad taluma inimesed, kellele on antud saatuseks elada koos 
Meniere'i haigusega. Meniere i haigus on raske seda põdevate jaoks. Aga kas ainult nende 
jaoks? Mida peavad tundma ja üle elama nende lähedased? 


Ägedad haigushood sunnivad haiget voodisse heitma, kus ta ei ole võimeline ennast 
liigutama ega enda eest hoolitsema. Isegi selline lihtne liigutus, nagu seda on pea vähenegi 
liigutamine lõpeb tavaliselt iivelduse ja oksendamisega. Haige sõltub täielikult teistest. 
Kuidas käituda? Kuidas kergendada haige vaevusi? 


Eelkõige peab abistaja säilitama rahu. Haigus ise muudab seda põdeva inimese kergelt 
ärrituvaks ja närviliseks. Terve inimene ei suuda ette kujutada neid kannatusi, mida põdeja 
peab üle elama. Kõige õigem on olla abivajajale kättesaadav, kuid mitte tülitada teda 


kiisimustega tema olukorra kohta vöi pakkuda midagi. Enamasti ei soovi haige sel hetkel 
rääkidagi, sest isegi selline väike pingutus tundub talle ebameeldivana. Laske tal olla rahus. 
Vajadusel kohendage tema aset ja asetage tekk paremini. Kuna enamasti higistab haige 
haigushoogude ajal, siis pange valmis kuiv pesu ja vajadusel vahetage padi. Kõige parem on 
katta padi käterätikuga, mida saab kergelt vahetada, kui see märgub. Mingeid arstimeid 
haigushoo ajal pakkuda ei ole mõtet, sest enamasti oksendab haige need kohe välja. Hea 
oleks valmistada piparmündi- või kummeliteed, mida jahtunult anda lonkshaaval joomiseks 
või suu loputamiseks. Kindlasti hoitagu valmis nõu oksendamise puhuks. Tuba peaks olema 
hämar, kuid mitte pime, sest haigel peab olema võimalus kinnitada oma pilk millelegi 
liikumatule. Suletud silmad suurendavad pearinglustunnet. Tuba ei tohiks olla liiga soe. 
Väga rasketel juhtumitel (südametegevus on väga nõrk või iiveldushood rasked) tuleks 
kutsuda kiirabi. Selline olukord võib kesta mitu tundi. 


Haigushoogude vaheajal tunneb haige ennast normaalselt, seega mingit erilist hoolitsust ei 
vaja. Tuleb siiski tähele panna, et Meniere i haiguse üheks omaduseks on väsimustunde 
kiirem tekkimine. Haige peab hoiduma liigsest pingutusest, kuid mõõdukas kehaline 
tegevus on soovitav. Eriti käib see liikumise kohta. Jalutuskäigud peaksid olema sagedased. 
Loomulikult tuleb seejuures jälgida enesetunnet. Vähemagi kahtluse puhul, et lähenemas on 
haigushoog (kuigi see paljudel juhtudel märku ei anna) tuleb valida lühim tee koju. 
Läbiviidud küsitluste kohaselt tekib inimestel värskes õhus viibides haigushooge tunduvalt 
harvem, kui sisetingimustes, kuid see ei ole reegel. Kindlasti peaks hoolitsema selle eest, et 
haigel oleks kaasas mobiiltelefon, millega abi kutsuda. Haigele ei sobi rahvarohked kohad, 
seega ei ole õige kutsuda teda kaasa suurtesse kaubanduskeskustesse või muudesse 
kohtadesse, kus ta peab pidevalt kokku puutuma lakkamatu inimvooluga. Näiliselt terve 
inimene tunneb siiski aeg-ajalt tasakaalupuudust. Eriti annab see tunda pimedas, kui 
inimesel puudub võimalus hinnata oma asendit. Üks peamisi haigushoogude põhjustajaid on 
stress. Proovige vältida konfliktseid situatsioone vestlustes haigega. Ükski inimene ei ole 
tavaliselt oma haiguses ise süüdi. Sellega peaksid arvestama haige inimese lähedased 
temaga läbikäimises. 


Pearinglus ja selle pöhjused 


Pearinglus - maailm keerleb ja tasakaal kaob 
Autor: Riitta Rinne 
30.09.2009. 

Köige sagedasem pearingluse pöhjus peitub sisekörvas. Usun, et suurema osal meist on 
mingisugune ettekujutus, mida pearingluse alla silmas peetakse. Vöimalik, et esimesed 
kogemused sellest on saadud lapsepõlves karussellil sõites või mingist muust kogemusest - 
"nüüd mu pea käib ringi!" 


Mõlemal juhul on pearungluse põhjus lihtne, isegi oodatav, kiirelt mööduv ja seega mitte 
sugugi hirmutekitav. Kauakestev, korduv või äkki ja ootamatult alganud pearinglus on üsna 
ebameeldiv nähtus, mille põhjust inimene ei oska seletada, kuid milles tahetakse selgusele 
jõuda ja loodetakse, et see varsti lõpeb. 


Tasakaal on silmade, sisekõrva ja närvisüssteemi koostöö 


Hea tasakaal eeldab sisekõrva tasakaaluelundi, silmade ja liigeste asendit vahendavate 
närvide eksimatut koostööd, mida kesknärvisüsteem tajub inimese asendina ruumis. 
Mistahes äkiline haigestumine mistahes tasakaalu reguleerivas elundis võib tuua kaasa 
pearinglustunde ja tasakaalu nõrgenemise. Täpne sümptomi kirjeldus koos kliinilise 
uuringuga paljastavad enamasti pearingluse põhjuse ja seetõttu ei ole ka vajalik põhjalikum 
uuring vastavate seadmetega. Rahustav on ka asjaolu, et enamikel juhtudel korduvadki 
pearinglushood vaibuvad iseenesest ja raskematel juhtudel saab abi ravimitest. 


Üldjuhul pearinglus, mille puhul ümbritsev keskkond näib keerlevat, viitab tasakaaluelundi 
häirele. Ebakindel tasakaal, mille puhul tekib tunne, nagu inimene oleks kiigel, räägib 
muudest tasakaalu reguleeriva süsteemi häiretest. On kahjuks tõsiasi, et vanuse ja ka 


ravivajavate haiguste lisandudes pearingluse pöhjused mitmekordistuvad ja konkreetse 
pöhjuse leidmine vöib olla vägagi raske. 


Haiguse diagnoosimiseks on tähtis iiksikasjaliselt jöuda selgusele, mida patsient peab silmas 
öeldes, et tal on pearinglus. Kas keerleb ümbrus, kas see keerleb mingis konkreetses 
suunas? Millised olukorrad kutsuvad esile pearingluse ja kui kaua see tunne kestab või kas 
see on pidev? Kas on tunne, et maapind jalgade all kõigub? Kas see on toonud endaga kaasa 
kukkumist? Kas lähiajal on olnud põletikulisi protsesse või peavigastusi? Kas pearinglus 
esineb mingil kindlal ajal ööpäevas? Patsiendi vanusel, varajasematel haigustel ja 
tarbitavatle ravimitel on samuti oma osa pearingluse diagnoosimisel. 


Pearingluse kõige sagedasem põhjus on sisekõrvas 


Pearinglus on võrdlemisi tavaline sümptom üldises tervishoius. Täiskasvanute hulgas läbi 
viidud uuringutes pearingluse põhjused vahelduvad väga laias skaalas ja neid ei saa 
klassifitseerida vanuserühmade põhjal. Üldarstide vastuvõtule saabunud inimestest umbes 5- 
11/100 kannatab pearingluse all. 


Healoomulik aeg-ajalt ilmnev asendist tingitud pearinglus, tasakaalunärvi haigus ja 
meniere i haigus on kõige sagedasemad pearingluse tekitajad täiskasvanute hulgas. Kõigi 
nende puhul on tegemist sisekõrva või selle närvisüsteemi häiretega. Rahvusvahelistes 
uuringutes on avastatud, et umbes 10-45% nn. pearingluskeskuste patsientidest kannatab 
mõne eelpoolnimetatud haiguse all. Vanuse kasvuga pearingluste põhjused kasvavad 
vastavalt muude tervisehäiretega. 


Healoomuline asendist tingitud pearinglus on kõige tavalisem põhjus 


Healoomulist asendist tingitud pearinglust oletatakse esinevat 64/1000 patsiendil, mille tõttu 
tegemist ei ole harvaesineva sümptomiga. Seda on diagnoositud igas vanuserühmas, kuigi 
kõige tavalisem on see üle 40-aastastel. naistel esineb seda umbes kaks korda sagedamini, 
kui meestel. Sel puhul pearingluse kestvus on üsna lühike, umbes 10-20 sekundit, ja see 
esineb tavaliselt voodis asendit vahetades, voodisse heites või sealt tõustes või pead alla- või 
ülespoole painutades. Sellega liitub mõnikord iiveldustunne, kuid oksendamisvajadust 
esineb harva. Pearinglustunne on niivõrd ebameeldiv kogemus, et inimene püüab teadlikult 
vältida asendeid ja olukordi, mis selle esile kutsub. 


On olukordi, kus sellise pearingluse tekkepõhjus on ilmne. Seda on võinud põhjustada 
ajuvigastus, tasakaaluelundi põletik või vereringehäire, kuid umbes 60% patsientidest tekib 
asendist tingitud pearinglus ilma mingi konkreetse põhjuseta. Tänapäeval oletatakse, et 
näiliselt põhjuseta ilmnevat pearinglust tekitab sadestus emma-kumma sisekörva 
poolringkanalis. Vastavalt pea asendile põhjustab sade sisekõrva tundeelundite ärrituse, mis 
edastab aju tasakaalukeskusele väära informatsiooni inimese asendist ruumis, mille 
tulemuseks on lühiajaline pearinglus. Selline nähe kaob tavaliselt mõne nädala jooksul, 
mõnikord võtab see aega mõned kuud. Selle parandamiseks on olemas tõhus ravimeetod, 
mis seisneb kogunenud sadestumise juhtimises eemale poolringkanalites olevate 
tundenärvide piirkonnast. Mõnedel juhtumitel võib selline pearinglus korduda. 


Healoomulise asendist tingitud pearingluse diagnoosimiseks ei vajata eriseadmeid. Piisab 
vaid põhjalikust haigusnähtuste kirjeldamisest ja mõningastest kliinilistest uuringutest. 


Uuringutes kasutatakse nn. Hallpike i manöövrit, mille puhul uuritakse silma liikumist ja 
eriti niistagmust ehk tahtele allumatut silmaliikumist pealiigutuste ajal. Niistagmus esineb 
eriti tugevalt, kui keerata pead haige körva poole. Samal ajal tunneb patsient pearingluse 
ägenemist. 


Asendist tingitud pearingluse raviks on asenditeraapia 


Asenditeraapia eesmärgiks on juhtida tekkinud sade välja poolringkanalitest. Selleks on 
välja töötatud kindel metoodika, mille õppimiseks on vajalik kogenud füsioterapeudi 
juhendamine. Meetodit võib nimetada ka ravivõimlemiseks ja sellest on kirjutatud eelmistes 
ajakirjades. Seda tuntakse Epley harjutuste nime all ja sellest olen kirjutanud eelmistes 
ajakirjades. 


Sellega alustamine on patsiendile tihti võrdlemisi ebameeldiv, sest kui loomulikus olekus 
patsient proovib vaistlikult hoiduda sellisest pea asendist, mis tekitab pearinglust, siis Epley 
harjutuste puhul otsitakse üles just sellised asendid, mille puhul pearinglus on kõige 
tugevam. Mingit efektiivset ravimit asendist tingitud pearingluse vastu ei ole ja 
kesknärvisüsteemi kaudu mõjuvaid rahusteid ei soovitata kasutada, sest need võivad 
aeglustada kesknärvisüsteemi kohandumist sisekõrva probleemidega. 


Tasakaalunärvi põletik ehk vestibulaarneuroniit 


Tasakaalunärvi põletiku esmane sümptom on pearinglus, mis ilmneb sagedamini ootamatult 
algava ägeda ümbritseva keskkonna pöörlemisena. Sellele eelnevatel päevadel enne esimest 
lühiaegset paeringlushoogu võib esineda aeg-ajalt ebakindlust tasakaalu osas ja sageli (u. 
60%) on patsient põdenud enne seda mingit põletikku paar nädalat enne 
pearinglusprobleeme. Kõige sagedamateks on põletik esinenud ülemistes hingamisteedes, 
põsekoobastes, harvemal juhul keskkõrvas. Esimene, kõige tugevam pearinglushoog esineb 
sageli hommikul ärgates. Haigushooge võib esineda järgnevate päevade jooksulgi, kui 
nende intensiivsus väheneb pikkamööda. 


Tasakaalunärvi põletikku võib esineda vanusest sõltumata, ja võrdlemisi tavaline on, et igati 
terve noor või keskealine inimene haigestub sellesse. Kuulmislangust nimetatud haigus 
kaasa ei too, kuid tasakaalukaotus on näilise ümbritseva keskkonna pöörlemise puhul 
tavaline. Iiveldus on pearinglushoo puhul samuti tavaline, nagu ka oksendamine. Kliiniliste 
uuringutega on nimetatud haigust võimalik diagnoosida silma pupillide iseloomuliku 
liikumise tõttu. 


Haigushood lõppevad tavaliselt mõne nädala pärast ja peaaegu eranditult paraneb patsient 
paari-kolme kuu jooksul. Kui seda ei juhtu, peab otsima muud põhjust pearinglusele. 
Haigushoogudele tüüpilist ravi soovitatakse kasutada vaid paaril esimesel päeval 
sümptomite ilmnemisel. 


Meniere i haigusega liituv körvakohin ja kuulmislangus 


Dr. Prosper Möniere kirjeldas nüüdseks tema nime kandvat pearinglushaigust juba aastal 
1861. Selle haiguse puhul sõmptomid ei piirdu vaid hoogudena esinevate pearinglustega, 
vaid sellele lisaks ilmneb ka kuulmislangus ja kõrvakohin (tinnitus). Survetunne kõrvas on 
tavaline haigushoogude ajal. Pearinglushood on tunduvalt pikemad, kui asendist tingitud 


pearingluse vöi tasakaalunärvi pöletiku puhul. Kuulmise nörgenemist haigushoogude 
kordudes on vöimalik kindlaks teha audiomeetriliste uuringutega. 


Meniere i haiguse pöhjus on veelgi tundmatu. Sisekörva poolringkanalites liikuva vedeliku 
röhu kasvamine tekitab haigushoogu. Vöimalikuks on peetud immunoloogilisi, viiruslikke, 
vereringest tulenevaid, aga ka päritud pöhjuseid. Meniere i haiguse esinemissagedus on 
1/1000 inimese kohta ja haigestumine tekib tavaliselt 20 - 50 aasta vanuses. Alla 10% 
meniere i haigust pödevate inimeste perekondades on täheldatud sama haiguse esinemist. 
Umbes 80% pearinglushoo puhul on alati tegemist ühes suunas ilmneva pöörlemistundega, 
kuid haiguse intensiivistudes võib see muutuda mõlemasuunaliseks. 


Meniere'i haiguse puhul kestab üks haigushoog tunduvalt kauem ja on tunduvalt raskem, 
kui eelpoolnimetatud haiguste puhul. Pearinglus muudab inimese teovõimetuks ja pikaliolek 
on ainus võimalik asend. Kukkumisoht haigushoo ajal on suur ja haigushoogudega võib 
esineda ka peavalu. 


Meniere'i haigus on progresseeruv 


Meniere i haigus kulgeb aastaid vahelduva intensiivsusega. esimestel aastatel on põhiliseks 
sümptomiks pearinglus ja haigushoogude ajal tekkiv kuulmislangus. Haigushoogude 
vahelisel ajal kuulmine taastub. Järgmisel etapil muutuvad pearinglushood raskemateks ja 
ilmeb märke kuulmise nõrgenemisest ka haigushoogude vahelisel ajal. Haigushoogude 
vahed vahelduvad suurel määral. Neid võib esineda mõnepäevaste, aga ka mõnenädalaste 
vahedega. Haiguse intensiivistudes on kuulmislangus püsiv ja pearinglusi võib esineda 
vähem. Kliiniliste uuringutega, mida tehakse haigushoogude vahelisel ajal ei märgata mingit 
muutust eriti haiguse algstaadiumis, mis teeb sellest haigusest raskestidiagnoositava. 
Haigushoogude ajal on märgatav nüstagmus (silmaterade kontrollimatu liikumine) ja 
kuulmislangus. 


USA körvaarstide ühing on määritlenud meniere'i haiguse kliinised kriteeriumid järgnevalt: 
1. Inimene on üle elanud vähemalt kaks äkilist, mitte alla 20 minuti kestvat pearinglushoogu 
2. Kuulmislangus, mis on kindlaks tehtud audiomeetriliste uuringutega 

3. Kõrvakohin ehk tinnitus ja/või survetunne kõrvas 


(Jätkub järgmises ajakirjas) 


+ 


Tasakaalu puudumine — Meniere i haiguse vältimatu kaaslane 


Üks asi on olla kohmakas ja igaüks on kindlasti seda oma elus kogenud. Kuid vanemaks 
saades ei naera keegi tasakaalupuuduse üle — kukkumine on üks tõsisemaid meditsiinilisi 
probleeme, mille tagajärjel miljonid inimesed saavad tõsiselt viga igal aastal. 


Tegelikult on tasakaal ülioluline ellujäämisoskus, kuid see on ka kiiresti halvenev. 
Vananedes võib lihaste nõrgenemine ja luutiheduse vähenemine ning mõnede motoorsete 
oskuste kadumine põhjustada sagedamini tasakaalu kaotamist. Lihased, mida me seismiseks 
kasutame, nõrgenevad järk-järgult. See algab juba nii varajases eas, nagu 30 eluaastat. Meie 
sammu pikkus lüheneb, sammude tempo aeglustub ja nägemine, mis on koordinatsiooni 
seisukohalt kriitiline, muutub hägusemaks. 


Vananemine ei ole aga ainus põhjus, miks inimesed kaotavad oma stabiilsustunde. Oma süü 
on ka inimese eluviisis. Tasakaal on juba kord selline asi, mida inimene kas kasutab või 
kaotab. Igaüks, kes on pikemat aega olnud voodihaige, teab, kui kobavad on tema esimesed 
sammud voodist tõustes. Seda saab säilitada ka kõrgema vanuseni, kui jääda aktiivseks. 
Ohtlike kukkumiste vältimiseks peab tasakaalu parandama selleks sobivate harjutuste abil. 
Need ei nõua kuigi palju aega, kuid neid on soovitav teha järjepidevalt. 


Kuna Meniere i haigus avaldub peamiselt sisekõrva tasakaaluelundis, on tulemuseks häired 
inimese tasakaalutunnetuses. Haigushoogude ajal on tasakaal enamasti olematu, kuid ka 
hiljem, kui haigus on näiliselt jõudnud lõppfaasi ja haigushood vaibunud, säilib puudulik 
tasakaal endiselt, süvenedes inimese vananemisega. Teatud olukordades on inimesel raske 
kõndida otsejoones eriti, kui tegemist on kohaga, kus silm ei leia pidepunkti, nagu näiteks 
lagedad väljakud. 


Tasakaalu on võimalik harjutada, kuid see nõuab omapoolset tööd ja kannatlikkust. Mitte 
kohe ei avaldu tulemused ja võib juhtuda, et neid ei olegi märgataval kujul. Kuid siiski on 
midagi saavutatud. Inimese füüsilised võimed on paranenud, mis omakorda toob kaasa 
parema enesetunde ja julguse liikuda avalikes kohtades. 


Tasakaaluharjutused aitavad teil säilitada tasakaalu ja enesekindlust igas vanuses. Kui olete 
vanem täiskasvanu, on tasakaaluharjutused eriti olulised, kuna need aitavad teil kukkumisi 
vältida ja iseseisvust säilitada. Hea mõte on lisada oma tavategevusse ka tasakaalutreening 
koos kehalise aktiivsuse ja kasvõi minimaalse jõutreeninguga. 


Peaaegu iga tegevus, mille puhul on tegemist püstiseismisega, nagu seda on ka kõndimine, 
võib aidata teil säilitada head tasakaalu. Kuid konkreetsed harjutused, mis on loodud teie 
tasakaalu parandamiseks, on kasulikud teie igapäevasesse rutiini lisamiseks ja võivad aidata 
parandada teie stabiilsust. 


Kui teil on tõsiseid tasakaaluprobleeme või mõni ortopeediline haigus, konsulteerige enne 
tasakaaluharjutuste tegemist oma arstiga. 


Seismine ühel jalal 


Kui olete valmis proovima tasakaaluharjutusi, alustage kõige tavalisema harjutusega: 

e Seiske nii, et jalad oleksid puusade laiusel ja keharaskus jaguneks võrdselt mõlemale 
jalale (A). 

e Nihutage oma keharaskust paremale poole ja tõstke vasak jalg põrandalt (B). 

* Hoidke asendit nii kaua, kuni suudate head vormi säilitada, kuni 30 sekundit. 

e Naaske algasendisse ja korrake teise jalaga. Kui teie tasakaal paraneb, suurendage 
korduste arvu. 


Seismine ühel jalal (aktiivsem variant) 


See on samuti üks levinud tasakaaluharjutus: 

e Seiske nii, et jalad oleksid harkis puusade laiuselt ja keharaskus jaguneks võrdselt 
mõlemale jalale. Asetage käed puusadele. Tõstke vasak jalg põrandalt üles ja painutage seda 
põlvest tagasi (A). 

* Hoidke asendit nii kaua, kuni suudate head vormi säilitada, kuni 30 sekundit. 

e Naaske algasendisse ja korrake teise jalaga. Kui teie tasakaal paraneb, suurendage 
korduste arvu. 

e Vahelduse huvides sirutage jalg nii kaugele kui võimalik, ilma põrandat puudutamata 


(B). 


e Parema tulemuse saamiseks, kui eelnev harjutus tundub lihtsana, hoidke tasakaalu ühel 
jalal, seistes padjal või muul ebastabiilsel pinnal. 


Harjutused hantliga 


Raskustega saab teha palju tasakaaluharjutusi. Prooviga järgmist harjutust (hantli asemel 
võib kasutada näiteks veepudelit): 

e Seiske nii, et jalad oleksid puusade laiuselt ja keharaskus jaguneks võrdselt mõlemale 
jalale. Hoidke hantlit vasakus käes peopesaga ülespoole (A). Tõstke parem jalg põrandast 
üles ja painutage seda põlvest tagasi (B). 

* Hoidke asendit nii kaua, kuni suudate head vormi säilitada, kuni 30 sekundit. 

e Naaske algasendisse ja korrake teise jalaga. Kui teie tasakaal paraneb, suurendage 
korduste arvu. 

e Harjutuse raskemaks muutmiseks hoidke tasakaalu raskusega samapoolsel jalal (C) või 
seistes padjal või muul ebastabiilsel pinnal (D). 


»Kasvav puu” 
Seda harjutust sooritage põrandal seistes, hiljem aga juba padjal või kokkuvolditud tekil. 
See tugevdab teie pahkluusid ja parandab teie tasakaalu. 
e Seiske jalad koos. 
e Libistage üks jalgadest piki teist säärt ülespoole. 


e —Sirutage käed kõrvale ja üles. 
* Hoidke asendit 30 sekundit 
e Vahetage jalga 


Hantlitega või ilma, see liigutus mitte ainult ei tugevda teie reie- ja tuharalihaseid, vaid seab 
proovile ka teie tasakaalu ja aktiveerib kõhuseina. See harjutus on suhteliselt raske, seega 
ärge kohe alguses kummardage kuigi sügavalt 

e Seiske jalad lähestikku ja toetage suurem osa oma kaalust paremale jalale. 

e Kinnistage oma pilk mingile punktile põrandal ja kummardage aeglaselt ettepoole, 
tõstes samal ajal vasakut jalga selja taha. Hoidke oma selgroogu sirge ja sirutage 
käed põranda poole. 

e Peatuge, kui teie selg on põrandaga paralleelne. Hoidke parem põlv veidi 
kõverdatuna. 

e Pingutage oma reielihaseid, tuharalihaseid ja kõhulihaseid, kui tõusete aeglaselt 
tagasi üles ja viite jala tagasi põrandale. 

e Vahetage jalga. Proovige 8 korda. 


Neid harjutusi tehes ärge pettuge, kui mõni neist ei õnnestu. Võib-olla peate neid tegema 
kakskümmend korda, viiskümmend korda enne, kui teil õnnestub säilitada soovitud poos 
ettenähtud aja jooksul. Isegi tagasihoidlik tulemus on samuti tulemus. 


Tinnitus 


Kas teie körvus kostab kohinat, suminat, vilinat, undamist, sahinat vöi mönda muud heli? 
Kui jah, siis on tegemist tinnituse ehk körvakohinaga. 


Tinnitushelide omapära, tugevus, inimese helitaluvus ja mitmed muud tegurid on 
pöhjuseks, kui häirivatena me neid tajume. Köik meist on kogenud körvakohinat suuremal 
vöi vähemal määral. Tavaliselt kestavad need ainult liihikest aega, kuid umbes 10% 
inimestest esineb körvakohin pidevalt vöi niivörd sageli, et see segab igapäevast elu. Piinav 
tinnitus pöhjustab unetust, keskendumisraskusi ja masendust. Tinnitusega on siiski vöimalik 
õppida koos elama. 


Mis põhjustab tinnitust? 


Tinnitusheli tekib, kui kuulmisnärvis esineb kõrvalekaldeid, mida meie aju tajub helina. 
Mõnede inimeste puhul on see nii intansiivne, et nad ei suuda kuulda kõnet, mis omakorda 
raskendab vestlust. Selliste sümptomide taga ei ole siiski tõsine haigus. Tinnituse tekkimise 
jaoks ei ole leitud selget põhjust. See võib alata pikkamööda või äkki. Põhjus peitub 
tavaliselt sisekõrvas, millega liitub kuulmislangus, vanusest põhjustatud kuulmise 
nõrgenemine või Meniere i haigus. Tinnitus võib esineda ka täiesti normaalse kuulmisega 
inimestel. Ka kukkumine või löök pähe võib esile kutsuda tinnituse. Seda võivad põhjustada 
paljud muudki tegurid nagu õlavöö pidev pingesolek, vale hambumus, kõrgenenud vererõhk 
või mõned ravimid (aspiriin). Stress, pingutus, väsimus ja ärevustunne võimandavad 
tinnitust. 


Mida teha, kui tinnitus tekib? 


Kui inimesel ilmneb tinnitus, kardab ta tavaliselt, et tegemist on mingist tõsisest haigusest 
põhjustatud nähtusega. Ehkki kõrvakohin on üldiselt ohutu, peab selle põhjuses selgusele 
jõudma. Kui tinnitus on kestnud nädal või rohkem, on põhjust käia arsti vastuvõtul. Sageli 
kohisevad kõrvad lühiajaliselt mõne valju keskkonnaheli tulemusena. Sellisel juhul tuleb 
anda kõrvadele puhkust ja hoolitseda, et ümberringi valitseks vaikus. Kui tinnitus jätkub 
sellest hoolimata, võib oletada, et tegemist on kuulmishäirega. Kõigepealt peaks külastama 
oma perearsti ja saama temalt suunamise erialaarsti vastuvõtule. Spetsialist määrab 
vajalikud uuringud ja koostab nende tulemusele tuginedes edasise raviplaani. 


Tinnituse ravi 


Iga patsiendi sümptomid on ainult temale omased ja sellest sõltub ka ravi. Patsient peab 
tegema koostööd teda raviva arstiga ja andma pidevalt teada muutustest oma olukorras. 
Arsti osa ravis on tähtis: tal tuleb pidevalt jälgida patsiendi olukorda ja tinnituse poolt 
tekitatud sümptome. Kuigi tinnitus ei ole eluohtlik, ei tohi seda mingil juhul pidada 
vähetähtsaks. Tinnitust ei ole võimalik välja ravida, kuid on siiski olemas võimalus 
leevendada selle poolt tekitatud vaevusi. On olemas erisuguseid ravi- ja 
rehabilitatsioonivorme, millede hulgast arst koostöös patsiendiga võib leida kõige 
sobivamad. Tinnituse tekkepõhjuse selgitamine kergendab ravimeetodite valikut. 


Raviks võib kasutada lõõgastumist, füüsilisi teraapiavorme, hambumise parandamist, 
vererõhu alandamist, operatsioone ja ravimite tarvitamist. Tinnituse poolt tekitatud häirivate 
helide summutamiseks kasutatakse üha laialdasemalt — tinnitust = summutavaid 
maskeerimishelisid. Selleks võib kasutada ka tavalist kuuldeaparaati või muusikat, kuid on 
olemas spetsiaalseid, kuuldeaparaatidele sarnanevaid maskereid, mis genereerivad heli. 
Paljud on saanud abi ka nõelravist ja looduslikul baasil valmistatud ravimitest. Viimastel 
aastatel on leidnud üha laialdasemalt kasutust mitmesugused meditatsioonivormid, mis on 
andnud häid tulemusi. 


(Allikas: Soome tinnitusühing) 


Head aastavahetust! 


